Indonesia
Lugha rasmi ni Bahasa Indonesia (Kiindonesia) iliyoundwa katika karne ya 20 kama lugha ya taifa kutokana na lahaja ya Kimalay. Nchini kote kuna lugha za asili zaidi ya 700 (angalia orodha ya lugha za Indonesia).
Kibudong-Budong
Kibudong-Budong (pia Kitangkou) ni lugha ya Kiaustronesia nchini Indonesia inayozungumzwa na Wabudong-Budong kwenye kisiwa cha Sulawesi. Mwaka wa 1989 idadi ya wasemaji wa Kibudong-Budong imehesabiwa kuwa watu 70 tu. Kwa vile watoto hawajifunzi lugha, Kibudong-Budong imekaribia kutoweka kabisa hivi karibuni. Kufuatana na uainishaji wa lugha kwa ndani zaidi, Kibudong-Budong iko katika kundi la Kisulawesi-Kusini.